Dan is-sit juża l-cookies biex joffrilek esperjenza aħjar. Skopri aktar dwar, kif nużaw il-cookies u kif tista' tibdel is-settings tiegħek. Illum, il-Kummissjoni qed tipproponi li ssaħħaħ l-effettività u l-effiċjenza operazzjonali tas-Sistema ta' Informazzjoni ta' Schengen (SIS), kif imħabbar fil-Komunikazzjoni li tistabbilixxi l-mixja lejn il-kisba ta' Unjoni tas-Sigurtà tal-UE li tkun effettiva u sostenibbli u kif iddikjarat fid-Diskors dwar l-Istat tal-Unjoni tal-President Juncker. Is-SIS, li ġiet ikkonsultata 2.9 biljun darba fl-2015, hija l-aktar sistema ta' kondiviżjoni ta' informazzjoni użata b'mod mifrux għall-ġestjoni tal-fruntieri u s-sigurtà fl-Ewropa. It-titjib propost se jkompli jtejjeb il-kapaċità tas-sistema biex tiġġieled it-terroriżmu u l-kriminalità transfruntiera, ittejjeb il-ġestjoni tal-fruntieri u tal-migrazzjoni u tiżgura skambju effettiv tal-informazzjoni bejn l-Istati Membri biex tiżdied is-sigurtà taċ-ċittadini Ewropej. Il-Kummissarju għall-Migrazzjoni, l-Affarijiet Interni u ċ-Ċittadinanza, Dimitris Avramopoulos, qal: "Bil-proposti tal-lum, nestendu l-ambitu tas-Sistema ta' Informazzjoni ta' Schengen biex nagħlqu l-lakuni fl-informazzjoni u ntejbu l-iskambju tal-informazzjoni dwar it-terroriżmu, il-kriminalità transfruntiera u l-migrazzjoni irregolari - biex nikkontribwixxu għal kontroll aktar b'saħħtu tal-fruntier iesterni tagħna u għal Unjoni tas-Sigurtà tal-UE effettiva u sostenibbli. Fil-futur, ma għandha tintilef l-ebda informazzjoni kritika dwar terroristi potenzjali suspettati jew migranti irregolari li jaqsmu l-fruntieri esterni tagħna.” Il-Kummissarju għall-Unjoni tas-Sigurtà, Julian King, qal: Is-Sistema ta' Informazzjoni ta' Schengen hija ċentrali għas-sigurtà interna tal-Ewropa. Il-miżuri tal-lum se jirriżultaw f'titjib tekniku u operazzjonali importanti biex ikun aktar faċli li jinstabu u jiġu identifikati dawk li jkunu jixtiequ jagħmlulna l-ħsara. Is-Sistema se ttejjeb ukoll il-kooperazzjoni u l-kondiviżjoni tal-informazzjoni bejn l-Istati Membri u mal-aġenziji rilevanti tal-UE. Madankollu, għad hemm ħafna xi jsir: is-SIS tiddependi fuq id-dejta li tiddaħħal fiha. Fl-2017 se nkomplu ntejbu fiha." Kif ikkonkludiet il-Kummissjoni fir-rapport ta' evalwazzjoni tagħha dwar is-SIS, li ġie ppreżentat illum ukoll, is-sistema għandha valur miżjud ċar fil-livell tal-UE u kienet suċċess operazzjonali u tekniku kbir. L-evalwazzjoni tidentifika wkoll lok għal titjib tekniku u operazzjonali biex tkompli żżid l-effettività tas-sistema - li tista' tkun effiċjenti skont id-dejta li tidaħħal fiha. B'mod partikulari, il-bidliet proposti mill-Kummissjoni llum se: Sfond Is-Sistema ta' Informazzjoni ta' Schengen (SIS) hija sistema ta' informazzjoni ċentralizzata u fuq skala kbira li tappoġġa l-verifiki mal-fruntieri esterni ta' Schengen u ttejjeb l-eżekuzzjoni tal-liġi u l-kooperazzjoni ġudizzjarja f'29 pajjiż madwar l-Ewropa. Attwalment fiha madwar 70 miljun rekord, u ġiet ikkonsultata 2.9 biljun darba fl-2015 - biljun darba aktar mill-2014. Notevolment, is-SIS tipprovdi informazzjoni dwar individwi li ma jkollhomx id-dritt li jidħlu jew li jibqgħu fiż-Żona ta' Schengen, persuni mfittxija fir-rigward ta' attivitajiet kriminali u persuni neqsin, kif ukoll dettalji dwar ċerti oġġetti mitlufa jew misruqa (pereżempju karozzi, armi tan-nar, dgħajjes u dokumenti tal-identità) u dejta meħtieġa biex tiġi lokalizzata persuna u tiġi kkonfermata l-identità tagħha. Kif imħabbar fil-Komunikazzjoni li tistabbilixxi l-mixja lejn il-kisba ta' Unjoni tas-Sigurtà tal-UE effettiva u sostenibbli mill-20 ta' April u fil-Komunikazzjoni tas-6 ta' April dwar Sistemi ta' Informazzjoni aktar b'saħħithom u aktar intelliġenti għall-Fruntieri u s-Sigurtà, sabiex jittejbu s-sistemi ta' informazzjoni eżistenti biex titjieb is-sigurtà u jissaħħu l-fruntieri tagħna, il-Kummissjoni teżamina l-funzjonalitajiet addizzjonali possibbli biex ittejjeb is-sistema bil-ħsieb li tippreżenta proposti biex tirrevedi l-bażi ġuridika tas-SIS. Għaldaqstant, il-Kummissjoni wettqet evalwazzjoni komprensiva tas-SIS fl-2016. L-evalwazzjoni sabet li s-SIS qed topera b'mod effettiv u tikkonferma s-suċċess ġeneralment eċċezzjonali operazzjonali u tekniku tas-sistema. L-ebda sistema ta' kooperazzjoni għall-eżekuzzjoni tal-liġi ma tiġġenera daqshekk eżiti pożittivi jew ma tista' timmaniġġa daqshekk fluss ta' informazzjoni f'ħin reali b'tali mod li, sena wara sena u f'kull kategorija ta' allerti, ir-riżultati pożittivi żdiedu. Ir-rapport ta' evalwazzjoni, li jibni fuq dan is-suċċess, jistabbilixxi wkoll xi oqsma fejn jista' jsir titjib operazzjonali u tekniku. Il-proposti tal-lum jimplimentaw ir-rakkomandazzjonijiet stabbiliti fir-rapport ta' evalwazzjoni. Għal aktar informazzjoni Mistoqsijiet frekwenti: Sistema ta' Informazzjoni ta' Schengen (SIS) Skeda Informattiva: Sistema ta' Informazzjoni ta' Schengen (SIS) Proposti biex jittejbu l-effettività u l-effiċjenza operazzjonali tas-Sistema ta' Informazzjoni ta' Schengen (SIS) Rapport ta' evalwazzjoni tas-Sistema ta' Informazzjoni ta' Schengen tat-tieni ġenerazzjoni (SIS II) Dokument ta' Ħidma tal-Persunal tal-Kummissjoni li jakkumpanja r-Rapport ta' evalwazzjoni Komunikazzjoni dwar Sistemi ta' Informazzjoni aktar b'saħħithom u aktar intelliġenti għall-Fruntieri u s-Sigurtà Komunikazzjoni dwar azzjoni fuq l-Aġenda Ewropea dwar is-Sigurtà biex jiġi miġġieled it-terroriżmu u titwitta t-triq lejn Unjoni ta' Sigurtà effettiva u ġenwina Stqarrija għall-istampa: Stat tal-Unjoni 2016: Fruntieri Esterni Iktar b'Saħħithom fil-Mira tal-Kummissjoni Mistoqsijiet frekwenti: State of the Union 2016: Paving the way towards a genuine and effective Security Union – Questions & Answers Stqarrija għall-istampa: Fruntieri Aktar b'Saħħithom u Aktar Intelliġenti fl-UE: Il-Kummissjoni tipproponi li tiġi stabbilita Sistema ta' Dħul u Ħruġ Mistoqsijiet frekwenti: Smart Borders package Skeda Informattiva: Fruntieri aktar b'saħħithom u aktar intelliġenti għall-Unjoni Ewropea. Is-Sistema tad-Dħul u l-Ħruġ Stqarrija għall-istampa: Il-Kummissjoni tniedi diskussjoni dwar qafas futur għal sistemi ta' informazzjoni aktar b'saħħithom u aktar intelliġenti għall-ġestjoni tal-fruntieri u s-sigurtà esterna